**AHMAD A’ZAM**

**GUL KƠTARIB KETAYOTGAN ERKAK**

*Novella*

Guldasta kơtargan erkak shaharning gavjum kơchasidan ơtib boryapti.

Kattakon va kơrkam, gul bozoridagi eng chiroyli, shu chiroyiga yarasha eng qimmat guldasta. Balki qimmat sotish uchun maxsus parvarishlangan gullardan terilgandir.

Agar guldasta kichikroq, kơrksizroq, arzonroq bơlganda, kơzga uncha tashlanmas, biz ham u haqda yozmas edik, chunki ayni gul faslida gul kơtarib yurish juda ham diqqatni tortadigan, alohida tavsifga arziydigan hodisa emas; gul kơpaygandan keyin gul kơtargan ham kơpayadi, bunga kơz ham ơrganadi, gul fasli.

Lekin bu kattakon va kơrkam guldasta birinchi qarashdayoq uni sotib olgan odamning saxiyligini kơrsatar edi. Guldastaga qaragan odam beixtiyor uni sotib olgan odamga ham qarab, “Qara, dunyoda shunaqa guldastalarni qimmat demay sotib oladigan saxiylar ham bor-da, a, menda shunaqa imkoniyat yơq-da, a,” degan xayolga borar edi.

Guldasta yana nimasi bilandir ơzini sotib olgan odamga diqqatni tortardi, negadir guldasta erkakka emas, balki erkak guldastaga yarashmayotgandek kơrinar edi. Ha, shunaqa, tikilib, razm solib qarasangiz, guldasta erkakni yoshidan uluğroq kơrsatardi, boshqa paytlari, masalan, kattakon kitob kơtarib ketayotgan bơlsangiz, bu kitob sizning yoshingizni uluğ kơrsatsa, nur ustiga a'lo nur, lekin hozir shundoq gavjum serharakat kơchada erkak kuppa-kunduz kuni guldasta kơtarib emas, balki chiroyli, chiroyi endi ochilgan bir bokira suluv qizning belidan tutamlab ketayotganga ơxshar edi. “ey, oğayni, katta kơchada, oshim halol deb, bu nima yurish!?”, deging keladi-yu, guldastaga qarab… Guldasta ham anoyi emas, hashamatli, qandaydir barq urgan, yashnab turgan chiroyli, ơzini kơtarib ketayotgan erkakni kamsitib borardi: gơyo shunaqa guldasta kơtarib yurish uchun odamning nimasidir hammanikidan ortiqcha, nimasidir hammanikidan kam bơlishi kerakdek…

Xullas, guldastani uni kơtarib ketayotgan odamga qiyoslasangiz, xayolingizga ming xil bir-biriga qarama-qarshi fikrlar, ơxshatishlar kelaveradi. Agar gul kơtarib ketayotgan odamning ơrnida ơzingizni tasavvur qilsangiz, yơq, men katta shaharning kơchasida bunaqa guldastani hech qachon kơtarib yurmayman, degan qat'iy fikrga borasiz.

Ơzi erkak bu guldastani nega sotib olgan? Kimga olgan bơlsa?

Deylik, bugun dơstining tuğilgan kuni. Guldastani shunga olgan. Ammo dơstga bunaqa kattakon va kơrkam guldasta olish shart emas, dơstga kichikroği, umuman nomiga olinsa ham bas, deb ơylay boshlaymiz. Dơstning tuğilgan kuniga guldastasiz, gulsiz va hatto quruq ham borish mumkin, bunday kunda dơstning kơnglini kơtaradigan yaxshi-yaxshi gaplardan gapirib ơtirishning ơzi katta sovğa. Dơst odam tuğilgan kunida mehmonlarning qơliga qaramaydi, balki, ishqilib, dơstlarimning hammasi, jilla qursa, eng yaqinlari, hech bơlmasa, birortasi kelsa, yolğiz qolmasam edi, deb yơlga qaraydi.

Yơq, erkak guldastani dơstiga atab olmagan, dơstiga ataganda guldastani bunaqa avaylamas edi, dơstga olingan guldastani kishi odatiy, kundalik bir zaruratdek, bir oddiy buyumdek, masalan, shamsiyadek, bamaylixotir kơtarib yuradi.

Deylik, guldastani erkak onasiga atab olgan. Deylik, bugun onasining hayotida quvonchli bir kun. Ammo erkak bunday qimmat guldasta bilan onasini quvontirarmikan? Bilmadik-da. Onalar, shu jumladan mazkur erkakning onasi ham bozorni, narx-navoni, farzandlarining chơntagini yaxshi biladi, tuğilgan kuni tugul, undan kattaroq hodisa bơlsa ham, masalan, boya kitobni gapirganimiz uchun aytyapman – ơğli akademiklikka saylansa ham, bunaqa qimmat sovğadan – isrofdan kơngillari oğriydi. erkak shu guldastani “Ona, mana, shu guldastani falon munosabat bilan sizga olib keldim”, deb taqdim qilsa, ona: “Buning ơrniga ơzingga bir narsa olsang bơlmaydimi, shuncha yoshga kirding, qachon bolaliging qoladi”, deb koyishi turgan gap. Agar erkak biron-bir sabab bilan onasini yơqlamoqchi bơlsa, albatta biz sovğaga muhtojligi yơq, topgani ơziga ham, bolalariga ham etib, yana ortib qoladigan onalarni nazarda tutmayapmiz, sovğadan kơngli kơtariladigan volidasiga bir juft kalish yo mahsimi, ikkalasini hammi, odmigina kiyimlikmi, arzonbaho rơmolmi olar, onasi buni kơrib chin dildan kơziga yosh olar, ơğlini qiynab qơymaganidan quvonar edi.

Aslini olganda-ku, onalarga eng yaxshi sovğa – ularni hech bir sababsiz, hech qanday maqsadsiz, kasal bơlishi yo quvonchli kunini kutib ơtirmay, yo ularning tashvishi yo ơzingizning tashvishingizni ơylamay, shunchaki, tơppa-tơğri yơqlab borish. Siz uyni ukangizga qoldirib, yangi hovli solib chiqib ketgan bơlsangiz, agar manovi gul kơtarib ketayotgan erkakning yoshida bơlsangiz, unda xotiningiz, uch-tơrt bolangiz bilan turasiz, ukangizning eshigini lang ochib: “Ona! (“Oyi!”, “Biyi!”, “Aya!”, “ena!”, “Opa!”, “Buvi!”, "Anna!, "Acha!" – farqi yơq!) Hơ, uydamisiz? Sizni bir kơrgim keldi-da! Yơq, xavotir olmang, tinchlik, aytyapman-ku, bir kơrgim keldi!”, desangiz, bas, onangizga bundan katta martaba yơq. Agar bunga qơshimcha qilib yana: “Nevaralaringiz, keliningiz ham sizni juda soğinibdi-da, bir kơrib kelmaysizmi deb boshni qotirvorishdi!”, desangiz, onangiz quvonganidan…

Yơq, erkak guldastani onasiga olmagan, bu aniq.

Deylik, erkak guldastani otasiga atagan. Lekin… otalarga bolalar hech vaqt gul sovğa qilarmikan? Siz otangizga gul berganmisiz? Bilmadigu, lekin otaga gul berish erish tuyuladiganga ơxshaydi. Chunki, har qalay, haligi, ishqilib, gul onangiz bilan otangiz ơrtasidagi, aytganimizdek, sizning dunyoga kelishingizga taalluqli munosabatlarga daxli bor. yana ham kim biladi, otasiga hazillashadiganlar ham topilsa kerak. Bilmadik, bilolmadik, bizning otalarimiz rayhon hidlaganiga dumoği choğ bơlib yuradigan odamlar edi, gulni boği bilan ơrib kelardi. Har qalay, ota degani guldan juda baland turadimi, ishqilib, biz birorta yoshi uluğ erkakning otasiga atoqlab gul taqdim qilganini bilmaymiz. Ayollarning yơli boshqa, keyin… oxirgi paytlari yangi odatlar ham kelib chiqyapti, yana ham bilmadik.

Erkak guldastani xotiniga olganmikan? Yơq, unday emas – xotiniga atab gul kơtarib ketayotgan erkak yashnab, yosharib ketadi. Agar u guldastani xotiniga deb olganda odamlar unga ajabsinib emas, havas bilan qarar edi. Bunday kattakon va kơrkam guldastani xotiniga sovğa qiladigan kishi hali havasi ơlmagan, baxtiyor bơlur edi va keyin, guldastani ơzi olmas, bơy etayozgan ơğli yo qiziga oldirtirar, ơğli yo qizining qơliga bir dasta pul berib: “Ma, bozordagi eng chiroyli, eng katta guldastani ol, hammamizning nomimizdan onangga sovğa qilamiz. Bunaqa ishlarni ơrganib qơygin”, deb vallomatlik qilgan bơlur edi.

Bu erkakning guldastasidan kơrinib turibdiki, hali u bunaqa baxtiyor emas, shu xaridi bilan baxtini topmoqchi. Shu guldasta uning baxtini yo bu yoqli, yo u yoqli qiladigandek… Yơq, biz bilağonlik qilayotganimiz yơq, erkakning guldastani tutishi shunaqa. Keyin, erkak guldastani kimga olib ketayotganini bildirmoqchi emas, lekin guldasta uni fosh qilib gullab ketyapti.

Kim bơlsa u? erkakning sevganimi? Bilolmadik-da, bu erda hali kơp gap borga ơxshaydi. Har qalay, erkak allaqachon ơn sakkiz yoshda emas, sevganining ham bu yoshdan ơtib ketgani aniq. Chunki guldasta juda katta, qimmat, hammaning diqqatini tortadi. erkak-ku uni sevar, ammo uning erkakni sevish-sevmasligi noma'lum. Aks holda, erkak guldastani mağrur kơtarib ketayotgan bơlardi. Hozir guldastaning ơzi mağrur, qiyğoch, yoniq, erkak esa guldastani ơzi emas, boshqa erkak kơtarib ketayotgandek xijolatda ham edi.

Balki guldasta erkakning mahbubasini quvontirar. Balki ơsha mahbuba, agar u chindan ham bor bơlsa, erkakning atoqlab guldasta olib kelishini oldindan bilib, intizor kutayotgandir, yoki… hafsalasi pir ơtirgandir. Har qalay, muhabbat uchun guldan boshqa narsalar ham kerak-ku.

Erkak shundoq katta, kơrkam, qimmat guldasta olganidan ơzini noqulay his qilar, kơchadagi odamlardan uyalar, guldastani yashirishga iloj topolmay, isitmasi chiqib borar edi, ammo guldasta nimasi bilandir unga shafqatsiz edi. Balki kơzimizga shunday kơrinar, ehtimol, uning xayoli qơlidagi guldastada emas, boshqa narsalardadir.

Xullas, shaharning katta kơchasi, tumonatning ichida bir erkak kattakon va chiroyli guldasta kơtarib ketyapti ekan.

Unga qaragan odam, hey oğayni, kơtar boshingni, hech birimizda senikidaqa kattakon va kơrkam guldasta yơq, yashavor deb xitob qilgisi keladi-yu, lekin xitob qilishidan oldin, avval bilay-chi, nega bu erkak shaharning eng gavjum joyida shundoq kattakon va kơrkam guldasta kơtarib yuribdi, boshiga qanaqa yaxshi kun tushgan ekan yo esi sal anaqaroqmikan, bơlmasa, nega buncha guldastasini kơz-kơz qiladi, degan xayollarga boradi.

Guldasta kơtarib ketayotgan erkakka qaragan odam ơzining shunday guldasta kơtarib ketmayotganini ơylab qoladi, ơzida shunday kattakon va kơrkam guldasta yơqligi uchun har xil taxminlarga boradi, erkakni jinday yanib ham qơyadi.

Rost-da, nega kơchada namoyishga guldasta kơtarib yuradi, boshqalar guldasta olib, kơchada yurolmaydimi? Nima, shahar shu guldasta kơtargan erkakning mahriga tushganmi? Kuppa-kunduz kuni, odamlarning xayoliga har xil narsalar kelishini ơylamay, shunday kattakon va kơrkam, chiroyli va yashnoq guldasta kơtarib ketayotgan erkakni kơrganda odamning xayoliga hamma narsa kelar ekan.

Qarang, bir erkak tumonatning ichida ơzining kattakon va chiroyli guldastasini kơtarib ketyapti! Odamning tinchi buzilmaydimi?..